Nov 25,2016
వ్యవస్థకు మంచి జరుగుతుంది: జైట్లీ
న్యూఢిల్లీ: ప్రభుత్వం తీసుకున్న పెద్ద నోట్ల రద్దు నిర్ణయంతో ఆర్థిక వ్యవస్థతో పాటు జీడీపీపై సానుకూల ప్రభావమే ఉంటుందని ఆర్థిక మంత్రి అరుణ జైట్లీ పేర్కొన్నారు. ప్రభుత్వ చర్యను అయన ప్రశంసించుకున్నారు. తమ నిర్ణయం సరిగ్గా అమలైతే ఇటూ ఆర్థిక వ్యవస్థకు మేలు జరుగుతుందని.. ఈ చర్య దేశ జీడీపీ వృద్ధికి దోహదం చేస్తుందని ఆయన వివరించారు. గురువారం ఆయన మీడియా ప్రతినిధులు పెద్ద నోట్ల రద్దు విషయంపై అడిగిన ప్రశ్నలకు ఆయన సమాధానం చెప్పారు. నోట్ల రద్దు వల్ల అధికమొత్తంలో డబ్బు అందుబాటులోకి రావడంతో పాటు ఇది ఆర్థిక వ్యవస్థకు తొడ్పాటునిస్తుందని అన్నారు. అలాగే ఇప్పటి వరకు జాడలేని ప్రయివేటు ఇన్వేస్టర్లు కూడా ఆర్థిక వ్యవస్థలో సమ్మిళితమవుతారని అన్నారు. అలాగే మొండిబకాయిలతో ఇబ్బందుల్లో కురుకుపోయిన బ్యాంకులకు ఈ పరిణామంతో కొంత ఉపశమనం లభించనుంది. ఇక పెద్ద నోట్ల రద్దుతో బ్యాంకులకు పెద్ద ఎత్తున డబ్బులు వచ్చి చేరుతున్నాయి. దీంతో రుణాలు ఇవ్వడం బ్యాంకులకు సులువే కాదా. అలాగే బ్యాంక్‌లకు తక్కువ ధరలకు నిధులు రావడంతో..వడ్డీ రేట్లు కూడా దిగివస్తాయని ముక్తాయించారు. ఎప్పుడుతై లావాదేవీలు పెరుగుతాయో అది దీర్ఘకాలంలో ప్రత్యక్షంగానో, పరోక్షంగానో మంచి వృద్ధికి ఊతమిస్తుందని అన్నారు.
మీ స్నేహితులకు రికమెండ్ చెయ్యండి